# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **COMUNA SATU MARE**, cu sediul în com. Satu Mare, sat Satu Mare, nr. 342, Judetul Suceava, înregistrată la APM Suceava cu nr. 6954/04.06.2019, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, cu modificările și completările ulterioare,

Agenția pentru Protecția Mediului Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.06.2019, că proiectul **“Modernizare drumuri de interes local în comuna Satu Mare, județul Suceava”** propus a fi amplasat în com. Satu Mare, judetul Suceava, **nu se supune evaluării impactului asupra mediului, nu se supune evaluării adecvate, și nu se supune evaluării impactului asupra corpurilor de apă*.***

Justificarea prezentei decizii:

1. Motivele pe baza cărora s-a stabilit neefectuarea evaluării impactului asupra mediului sunt următoarele:

Conform criteriilor de selecţie pentru stabilirea necesității efectuării evaluării impactului asupra mediului, prevăzute în Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

**1. Caracteristicile proiectului**

1. *dimensiunea și concepția întregului proiect:* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, la pct. 10. Proiecte de infrastructură: e) construcția drumurilor, altele decât cele prevăzute în anexa [nr. 1](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2018-12-26#p-275167869) și pct. 13 a). orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

Modernizarea drumurilor de interes local va cuprinde sistematizarea traseului si realizarea unui sistem rutier conform categoriei de trafic foarte uşor.

Lungimea totală a drumurilor locale ce vor fi modernizate este de 662,00 m.

Traseul de 662,00 m este alcatuit din doua tronsoane de drumuri de interes local:

Drum nr. 1 cu L = 528 m:

- Latimea platformei si a partii carosabile propuse: Km 0+000 ÷ 0+528, avand platforma de 5,00 m din care: partea carosabila de 3,50 m doua benzi de incadrare de 0,25 m si doua acostamente in latime de 0,5m*;*

- Lucrari propuse:

* Km 0+003 - drum lateral stanga;
* Km 0+087 ÷ 0+102 - rigola carosabila dreapta, L = 15,00 m;
* Km 0+120 - podet tubular D=800 mm, L = 7,50 m;
* Km 0+145 - statie de incrucisare stanga;
* Km 0+252 - drum lateral dreapta;
* Km 0+365 - statie de incrucisare stanga;
* Km 0+000 ÷ 0+528 - casete din balast (stanga+dreapta) in latime de 1m+1m si grosime de 30 cm, L=528m;

Drum nr. 2 cu L = 134 m:

- Latimea platformei si a partii carosabile propuse: Km 0+000 ÷ 0+134, avand platforma de 5,00 m din care: partea carosabila de 3,50 m doua benzi de incadrare de 0,25 m si doua acostamente in latime de 0,5m*;*

- Lucrari propuse:

* Km 0+070 - drum lateral dreapta;
* Km 0+000 ÷ 0+134 - casete din balast (stanga+dreapta) in latime de 1m+1m si grosime de 30 cm, L=134m;

Drumurile laterale se vor amenaja pe o lungime de 15 m şi o laţime dupa cum urmeaza: de 2,75 m pentru partea carosabila si acostamente consolidate de 0,25 respectiv 0,50 m amplasate de o parte si de alta a drumului, cu platforma de 3,50 m.

Structura rutiera propusa este urmatoarea:

* strat de forma din zestre existenta;
* completare strat de fundatie din balast (sort 0 – 63) in grosime – 10 cm;
* strat de baza din piatra sparta – 12 cm;
* strat de legatura din BADPC 22,4 in grosime de – 6 cm;
* strat de uzura din BAPC16 in grosime de – 4 cm.

1. *cumularea cu alte proiecte existente şi/sau aprobate:* nu este cazul.
2. *utilizarea resurselor naturale, în special a solului, a terenurilor, a apei şi a biodiversităţii:*

Mod de asigurare a utilităţilor: nu este cazul.

Materialele utilizate sunt:

* produse de balastieră (aprovizionate de la balastiere autorizate);
* betoane asfaltice şi betoane de ciment (aprovizionate de la staţii de betoane autorizate, sau preparate local conform normelor);
* combustibili auto necesari functionării utilajelor (vor fi aprovizionaţi din staţii de distribuţie).

1. *cantitatea și tipurile de deșeuri generate/gestionate:*

Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături.

Pe toată durata execuţiei deşeurile rezultate vor fi transportate de pe teren şi duse la un depozit autorizat de deşeuri.

Deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare.

e) *poluarea și alte efecte negative:* în perioada lucrărilor de exploatare pot aparea emisii:

* pe perioada derularii lucrarilor de executie pot aparea emisii:
* pulberi ciment de la operaţiile de construcţii şi finisaje;
* noxe de la mijloacele de transport a materialelor;
* pulberi pământ de la operaţiile de săpături;

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat.

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

g) *riscurile pentru sănătatea umană:* nu este cazul.

**2. Amplasarea proiectului**

a)*utilizarea actuală și aprobată a terenurilor*: conform certificatului de urbanism nr. 38/28.05.2019 eliberat de Comuna Satu mare, terenul este situat în intravilanul comunei; terenul aparține domeniului public al comunei și are folosința actuală: drumuri comunale.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbție a mediului natural, acordându-se o atenție specială următoarelor zone*:

1. zone umede, zone riverane, guri ale râurilor– nu este cazul;
2. zonele costiere şi mediul marin – nu este cazul;
3. zonele montane şi forestiere – nu este cazul;
4. arii naturale protejate de interes național, comunitar, internațional– Obiectivul investiţiei este propus a fi implementat parțial în **situl NATURA 2000 ROSCI 0379 Râul Suceava**;
5. conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: Obiectivul investiţiei este propus a fi implementat parțial în **situl NATURA 2000 ROSCI 0379 Râul Suceava**;
6. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri – nu este cazul;
7. zonele cu o densitate mare a populaţiei – nu este cazul;
8. peisaje şi situri importante din punct de vedere istoric, cultural sau arheologic – nu este cazul.

**3. Tipurile și caracteristicile impactului potențial**

1. *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie;
2. *natura impactului* - va fi cauzat de lucrările de construcție, cu un impact redus asupra mediului;
3. *natura transfrontalieră a impactului*– lucrările propuse nu au efecte transfrontieră;
4. *intensitatea şi complexitatea impactului* - impactul va fi redus în perioada de funcţionare;
5. *probabilitatea impactului* – impact redus, pe perioada de funcţionare a obiectivului;
6. *debutul, durata, frecvența și reversibilitatea preconizate ale impactului*– impact redus, pe perioada de exploatare, fără reversibilitate;
7. *cumularea impactului cu impactul altor proiecte existente şi/sau aprobate* - în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;
8. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţie.

II. Motivele pe baza cărora s-a stabilit necesitatea neefectuării evaluării adecvate sunt următoarele:

1. Proiectul face obiectul prevederilor Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011, respectiv a OM nr. 19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar.
2. În punctul de vedere al Agenției Naționale pentru Arii Naturale Protejate nr. 129/138/S.T.SV/12.06.2019, în calitate de administrator al ariei naturale protejate, se precizează că:

* în conformitate cu limitele siturilor de importanță comunitară 2011 - date istorice GIS Ministerul Mediului, parte din amplasamentul investiției se suprapune cu aria natural protejată **sit NATURA 2000 ROSCI0379 Râul Suceava**;
* conform limitelor ariilor natural protejate rezultate în urma proiectului INSPIRE (neligeferate) amplasamentul investiției se află în vecinătate ariei natural protejate **ROSCI0379 Râul Suceava;**
* proiectul propus nu este susceptibil de a avea un impact negativ semnificativ asupra speciilor și habitatelor pentru conservarea cărora a fost declarată aria naturală protejată **ROSCI0379 Râul Suceava**.

1. Proiectul deține Avizul custodelui sitului NATURA 2000 **ROSCI0379 Râul Suceava** – Agenția Națională pentru Arii Naturale Protejate, nr. , emis cu condiții.

În Memoriul de prezentare depus de către beneficiarul proiectului, sunt cuprinse cele 4 aspecte menționate în Ordinul nr. 19/2010 pentru aprobarea *Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar*, la Etapa de încadrare: descriere succintă a proiectului și amplasarea acestuia în raport cu aria natutrală protejată **ROSCI0379 Râul Suceava**, prezența/efectivele speciilor de interes comunitar în zona proiectului, estimare impact potențial proiect asupra speciilor de interes conservative.

În Memoriu sunt prezentate date despre impactul potențial și măsurile care se impun pentru menținerea unei stări de conservare favorabile pentru speciile de importanță comunitară.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:

Prin adresa nr. 4870/VP//20.06.2019 a Administrației Naționale APELE ROMÂNE – Sistemul de Gospodărire a Apelor Suceava, APM Suceava a fost informată informată că proiectul propus nu se supune procedurii de emitere a avizului de gospodărire a apelor.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în certificatul de urbanism nr. 66/26.08.2016 eliberat de Comuna Voitinel, jud. Suceava;

**-** în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;

- se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor;

- Măsurile și condițiile de realizare a proiectului în conformitate cu Avizul de gospodărire a apelor: nu este cazul.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-26), cu modificările și completările ulterioare.

**DIRECTOR EXECUTIV**

|  |  |
| --- | --- |
| Şef Serviciu,  Avize, Acorduri, Autorizaţii, | Şef Serviciu,  Calitatea Factorilor de Mediu |
| Întocmit | Întocmit |